বাইবেলের নির্যাতিত নিগৃহীত মানুষদের কাহিনিসমূহ দ্বারা অনুপ্রাণিত হয়ে নিগ্রো ক্রীতদাসরা আন্তর্জাতিক বা অধ্যান্তবাদী গান, কবিতা রচনা করেন। বস্ত্তত যেসব কবিতা-গান ছিল বর্ণবাদবিরোধী অসাম্প্রদায়িক এবং আমেরিকান-আফ্রিকানদের নাগরিক অধিকার (civil rights) প্রতিষ্ঠার পক্ষে আন্দোলনের অংশবিশেষ। এই কবিতা এবং গানসমূহকে spiritual বলে চিহ্নিত করা হতো, কারণ এসব অধ্যান্তবাদী কবিতা-গান ছিল বাইবেলে বর্ণিত কাহিনিসমূহের (gospel) সমান্তরাল তুলনামূলক ঘটনার বর্ণনা। যদিও অধ্যান্তবাদী কবিতা-গান বলেই এদের পরিচিতি তথাপি বৃহদার্থে এগুলো মূলত ছিল আফ্রিকান-আমেরিকান লোককাব্য বা লোকসংগীতের অংশবিশেষ। মুক্তির বার্তা নিয়ে এসেছে এক রেলগাড়ি। অল্প ভাড়ায় সব শিশুই উঠতে পারবে তাতে এবং তারা সকলে মিলে এমন স্থানে যেতে পারবে যেখানে সকলেই মুক্ত এবং স্বাধীন এই রেলগাড়িতে ছোট-বড় ধনী-গরিবের ভেদাভেদ নেই, এবং সকল শিশুরই স্থান হবে এই রেলগাড়িতে। মুক্তির এমনই বার্তা একটি কবিতা বা গান, যা নিউ হ্যাম্পশায়ারের baptist minister জন চেম্বারলেইন লিখেছিলেন বলে ধারণা করা হয়। ১৮৬৩ সালের ২৬ এপ্রিল জন চেম্বারলেইন একটি গির্জায় রোববারের প্রার্থনা সভায় এই গান গেয়েছিলেন, যা ঐতিহাসিক ক্যাপ্টেন সাশা ডাবিস্নউ বাটলেট নথিভুক্ত করে গেছেন। ১৯৫০ এবং ’৬০-এর দশকে আমেরিকায় এটি আফ্রিকান-আমেরিকানদের নাগরিক অধিকার প্রতিষ্ঠার আন্দোলনে নিয়মিত গাওয়া হতো।